  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Приволжск федерал округлэн стрит-артъя «ФормART» фествиаляз пыриськись суредасьёс понна кура сётон кутскиз. Удмуртиын улӥсьёс Ижысь Татьяна Трусовалы дурбасьтыны быгато. Со сярысь улосвыл тӧролэн но кивалтэтлэн пресс-службазы ивортӥз. Татьяна Трусова Ижкарысь Удмурт урамысь 257 номеро юрт вылэ карлэсь тодметъёссэ суредаз – Александр Невскийлы сӥзем собор, «Иж» мотоцикл, койык. Элькунысьтымы суредась понна куара сётоныны 8 (800) 301-50-23 дунтэк номеръя жингыртоно но тоновой режимын ужезлэсь номерзэ – 5 – быръёно. Куара сётон 23-тӥ коньывуонозь мыноз. Вань ужъёсын татын тодматскыны луоз. «ФормART» – Приволжск федерал округлэн мерлыко ӵектосэз, куинь ар ӵоже ини со Росси азьмуртлэн округъя ужоскето муртэз (полномочный представитель) Игорь Комаров кичӧлтэмен быдэсъяське. Фестиваль егит суредасьёслы юрттон но соосты туала кар интывылэз кылдытон уже кыскон вылысь радъяське. Туэ ужрадлэн темаез – «Сквозь время». Ватсалом, 2021-тӥ арын фестивале Удмуртиысь Иван Жижин пыриськиз, солэн Ижысь гурт возёсъя академилэн огез юртэз вылэ лэсьтэм ужез вить устоосыз пӧлы шедиз. Тодэ вайытом, туэ гужем пумын Ижкарын нырысетӥ удмурт нылкышно кылбурчилы, ожгар эмчилы Ашальчи Окилы – Акилина Векшиналы сӥзем бадӟым сруредэз сӥё-дано усьтӥзы. Тегъёс: суредасьёс фестиваль Ижкар Удмуртия  